Aktivister: Regimet har startet motoffensiv i Aleppo
Ifølge eksilgruppen Syrian Observatory for Human Rights (SOHR), som har base i London, strømmer regjeringssoldatene inn i den sørvestlige delen av byen. - Helikoptre deltar i sammenstøtene ved inngangen til Salaheddine-distriktet og bombarderer det, sier gruppen i en uttalelse. Ifølge BBC sier aktivister at også stridsvogner tar seg inn i byen. Opposisjonen melder om at minst seks personer skal være drept i Aleppo så langt i dag, mens 48 personer er drept i hele landet, skriver CNN.SOHR-leder Rami Abdel Rahman forteller at det er kraftige sammenstøt i flere nabolag i Aleppo. Kampene skal være de verste som har funnet sted i løpet av det 16 måneder lange opprøret mot president Bashar al-Assad, ifølge gruppen. - Du kan si at motangrepet har startet, sier han Både hæren og væpnede opprørere i Den frie syriske hær (FSA) har i flere dager samlet styrkene i og rundt handelssentrumet, og «alle kampers mor», som den regimetro avisen Al-Watan har døpt slaget, har vært ventet i helgen.Russlands utenriksminister Sergej Lavrov advarer om at en tragedie er under oppseiling i Aleppo. - Vi prøver å overbevise regjeringen om at den skal gjøre den første gesten, sier Lavrov på en pressekonferanse i Moskva. - Men når den væpnede opposisjonen okkuperer byer som Aleppo, hvor enda en tragedie er under oppseiling, skjønner jeg at det ikke er realistisk at regjeringen aksepterer det, legger han til. Russland, som er det syriske regimets allierte, har tre ganger blokkert Syria-resolusjoner i FNs sikkerhetsråAktivister melder om at regjeringsstyrkene begynte å bombe områder tidlig lørdag morgen, skriver BBC. De skal også ha stengt tilgangen til mat og bensin i områder som er kontrollert av opprørerne, ifølge CNN. Amatørvideoer viser lange køer av folk som forsøker å få tak i vann utenfor bakerier og matvarebutikker. - De har beleiret nabolaget vårt. Enkelte har ikke elektrisitet, og det er knapt med mat, sier en innbygger til CNN. Vestlige land har advart mot en potensiell massakre i Aleppo, Syrias største by.Innbyggerne i Aleppo har også forberedt seg på kraftige kamper. Fredag var det nærmest folketomt i gatene i storbyen. - Gatene er tomme. Alle butikker, banker, kontorer, bakerier og til og med apoteker holder stengt, sa Anis, en farmasøyt i Aleppo, på satellittelefon til nyhetsbyrået DPA. Han fortalte at de fleste kvinner og barn hadde flyktet, men at han selv hadde valgt å bli værende for å stille med medisinske forsyninger. Andre har også valgt å bli igjen for å beskytte sine eiendelerGeneralmajor Robert Mood, som har ledet FNs observatørstyrke i Syria, tror kampene nordvest i Syria kan komme til å vare lenge. - Aleppo og området mellom Aleppo og den tyrkiske grensen er strategisk viktig for begge parter, sa Mood under en pressekonferanse i Oslo fredag. Mood tror regjeringen frykter at opposisjonen kan lykkes med å skape «en slags territoriell integritet» i området rundt Aleppo. (VG Nett/NTB)
Ifølge aktivister har den syriske hæren satt inn helikoptre og stridsvogner i en kraftig motoffensiv i Aleppo.